**LĪGUMS Nr.8.4/321**

Rēzeknē 2019.gada 5.aprīlī

**Rēzeknes novada pašvaldība,** reģistrācijas Nr.90009112679, turpmāk – **Pasūtītājs**, no vienas puses, un

**Sabiedrība ar ierobežotu atbildību “LEKON”**,reģistrācijas Nr.42402004689, turpmāk – **Piegādātājs**, no otras puses, abi kopā vai katrs atsevišķi turpmāk arī **Puses** vai **Puse**,

pamatojoties uz iepirkuma „Mēbeļu un dzīvokļa iekārtojuma iegāde pašvaldības dzīvokļiem Jaunatnes ielā 4, Lūznavā” (identifikācijas Nr. RNP 2018/35), turpmāk – **Iepirkums**, rezultātiem, noslēdz šādu līgumu, turpmāk – **Līgums**:

1. LĪGUMA PRIEKŠMETS

* 1. Piegādātājs apņemas piegādāt un uzstādīt mēbeles un dzīvokļa iekārtojumu Rēzeknes novada pašvaldības dzīvokļos Jaunatnes ielā 4, Lūznavā, Lūznavas pagastā, Rēzeknes novadā, saskaņā ar Tehnisko specifikāciju (Līguma pielikums Nr.1) un Piegādātāja piedāvājumu Iepirkumā (Līguma pielikums Nr.2), turpmāk – **Prece**, bet Pasūtītājs apņemas iegādāties un apmaksāt Preci, saskaņā ar Līgumā noteikumiem.
  2. Piegādātājs mēbeļu un dzīvokļa iekārtojuma piegādi un uzstādīšanu varēs veikt, tiklīdz tiks pabeigti pašvaldības dzīvokļu atjaunošanas darbi Jaunatnes ielā 4, Lūznavā, Lūznavas pagastā, Rēzeknes novadā, piegādi saskaņojot ar Pasūtītāju.

2. LĪGUMA SUMMA

2.1. Līguma summa, neieskaitot pievienotās vērtības nodokli (PVN), ir EUR 20360,00 (divdesmit tūkstoši trīs simti sešdesmit *euro* 00 centi). PVN (21%) summa – EUR 4275,60 (četri tūkstoši divi simti septiņdesmit pieci *euro* 60 centi). Kopējā Līguma summa ar PVN – EUR 24635,60 (divdesmit četri tūkstoši seši simti trīsdesmit pieci *euro* 60 centi).

3. PUŠU SAISTĪBAS

* 1. Piegādātājs piegādā un uzstāda Pasūtītājam Preci **5** (**piecu**) **mēnešu laikā** no Līguma noslēgšanas dienas.
  2. Visus izdevumus par Preces piegādi uz Līguma 1.1.punktā norādīto adresi sedz Piegādātājs.
  3. Prece tiek uzskatīta par piegādātu un no Pasūtītāja puses par pieņemtu attiecībā uz kvalitāti un daudzumu no pieņemšanas – nodošanas akta parakstīšanas brīža.
  4. Piegādātājs garantē Preces kvalitāti, saskaņā ar Preces ražotāja noteikumiem (Līguma pielikums Nr.3).
  5. Ja Piegādātājs kavē Līgumā noteikto Preces piegādes termiņu, tas maksā Pasūtītājam līgumsodu 0,1% apmērā no Līguma summas par katru nokavēto dienu, bet kopā ne vairāk kā 10% (desmit procentu) apmērā no Līguma summas.
  6. Ja Preces piegādes nokavējums ir ilgāks par vienu mēnesi, Pasūtītājam ir tiesības vienpusēji atkāpties no Līguma, par to vienu nedēļu iepriekš rakstiski brīdinot Piegādātāju.
  7. Ja Pasūtītājs kavē Līgumā noteikto Preces apmaksas termiņu, tas maksā Piegādātājam līgumsodu 0,1% apmērā no Līguma summas par katru nokavēto dienu, bet kopā ne vairāk kā 10% (desmit procentu) apmērā no Līguma summas.

4. NORĒĶINU KĀRTĪBA

* 1. Pasūtītājs norēķinās par Preci, pārskaitot Līguma 2.1.punktā noteikto summu Piegādātāja norādītajā norēķinu kontā bankā pēc Preces pieņemšanas – nodošanas akta parakstīšanas 10 (desmit) dienu laikā pēc Piegādātāja rēķina saņemšanas.

1. GARANTIJAS NOTEIKUMI
   1. Garantija ir Piegādātāja apliecinājums, ka Prece garantijas laikā saglabās tehniskajā specifikācijā un tehniskajā dokumentācijā norādītās lietošanas īpašības un drošumu, un Piegādātājs apņemas Preces garantijas laikā uz sava rēķina veikt Preces remontu vai aizstāt nekvalitatīvu Preci ar līdzvērtīgu Preci saskaņā ar ražotāja garantijas noteikumiem (Līguma pielikums Nr.3). Garantija attiecas uz visiem Preces komponentiem.
   2. Par nepieciešamību veikt garantijas remontu Pasūtītājs paziņo Piegādātājam pa telefonu, e-pastu vai faksu.
   3. Garantijas remonta pieteikšanai un veikšanai tiek noteikts laiks darba dienās no plkst.8-00 līdz plkst.16-30.
   4. Piegādātājs veic pieteikto garantijas remontu 24 (divdesmit četru) stundu laikā no paziņojuma saņemšanas brīža.
   5. Piegādātājs garantijas remontu veic telpās, kurās Pasūtītājs lieto Preci. Ja tas nav iespējams, vai ja Piegādātājs to nevēlas, tas uz sava rēķina veic Preču transportēšanu garantijas remontam citā vietā. Ja bojājumi netiek novērsti 10 (desmit) darba dienu laikā, Piegādātājs, saskaņojot ar Pasūtītāju un pēc Pasūtītāja ieskatiem, uz sava rēķina veic bojātās Preces apmaiņu vai aizstāšanu ar tādu pašu vai ekvivalentu Preci, ar kuru būtu nodrošināta atbilstība Tehniskajai specifikācijai (Līguma pielikums Nr.1).
   6. Ja garantijas laikā Precei tiek konstatēti bojājumi 3 (trīs) vai vairāk reizes, Pasūtītājam ir tiesības pieprasīt no Piegādātāja 10 (desmit) darba dienu laikā bezierunu kārtībā apmainīt Preci uz Piegādātāja rēķina ar tādu pašu vai ekvivalentu Preci, ar kuru būtu nodrošināta Preces atbilstība Tehniskajai specifikācijai (Līguma pielikums Nr.1).
   7. Ja Preces garantijas remonts no Pasūtītāja neatkarīgu apstākļu dēļ nav izpildīts garantijas noteikumos noteiktajā termiņā, Pasūtītājam ir tiesība pieprasīt radīto zaudējumu atlīdzību, izņemot gadījumu, kad Piegādātājs ir rakstveidā vienojies ar Pasūtītāju par termiņa pagarinājumu.
   8. Garantija nav spēkā gadījumā, ja Prece ir bojāta:
      1. uguns, ūdens vai zibens spēriena iedarbības rezultātā;
      2. Pasūtītāja vai trešo personu veikta remonta rezultātā;
      3. Preces vai citu ķermeņu kritiena vai tādas mehāniskas iedarbības rezultātā, kas nevarēja rasties Preci normāli ekspluatējot;
      4. ja Prece ekspluatēta ražotāja dokumentācijai neatbilstošajos gaisa temperatūras un mitruma apstākļos.
   9. Garantijas laiks tiek skaitīts no Preces pieņemšanas – nodošanas akta parakstīšanas brīža.
2. LĪGUMA DARBĪBAS LAIKS, LĪGUMA GROZĪŠANAS, PAPILDINĀŠANAS

UN IZBEIGŠANAS KĀRTĪBA

* 1. Līgums stājas spēkā brīdī, kad to parakstījušas abas Puses un ir spēkā līdz abas Puses pilnībā izpildījušas savas saistības.
  2. Visi grozījumi un papildinājumi Līgumā noformējami rakstiski, pielikuma veidā, kuru paraksta abas Puses un kurš kļūst par Līguma neatņemamu sastāvdaļu ar tā parakstīšanas brīdi.
  3. Katrai Pusei ir tiesības izbeigt Līgumu vienpusējā kārtā, 2 (divas) nedēļas iepriekš brīdinot otru Pusi, ja tā nepilda Līguma saistības, uzliekot par pienākumu vainīgajai Pusei segt visus zaudējumus, kas radušies vainīgās Puses līgumsaistību neizpildes rezultātā.

7. STRĪDU ATRISINĀŠANA

* 1. Visus strīdus un domstarpības, kas rodas Līguma izpildes laikā, Puses risina pārrunu ceļā. Ja Pusēm 10 (desmit) dienu laikā neizdodas vienoties, strīds nododams izskatīšanai tiesā saskaņā ar Latvijas Republikas normatīvajiem aktiem.
  2. Puses ir atbildīgas par līgumsaistību neizpildi atbilstoši Latvijas Republikas spēkā esošajiem normatīvajiem aktiem.
  3. Puses ir atbrīvotas no atbildības pēc Līguma, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ. Nepārvaramas varas apstākļu (ugunsgrēks, stihiskas nelaimes, streiki, jebkuras kara un teroristiskas darbības u.c.) iestāšanās jāapstiprina ar attiecīgu kompetentu iestāžu izziņu un nekavējoties jāveic visi nepieciešamie pasākumi, lai nepieļautu zaudējumu rašanos Pusēm.

8. NOBEIGUMA NOTEIKUMI

* 1. Puses ir iepazinušās ar Līguma saturu. Tas ietver pilnīgu Pušu vienošanos un to nevar mainīt citādā kārtībā kā tikai Pusēm rakstveidā vienojoties, ievērojot Publisko iepirkumu likuma 61.panta prasības.
  2. Pušu kontaktpersonas:
     1. Pasūtītāja par Līguma izpildi atbildīgā kontaktpersona: vārds, uzvārds, tālrunis, e-pasts;
     2. Piegādātāja par Līguma izpildi atbildīgā kontaktpersona: vārds, uzvārds, tālrunis, e-pasts.
  3. Līgums sastādīts uz 3 (trim) lapām ar 3 (trim) pielikumiem, kas ir Līguma neatņemamas sastāvdaļas:
     1. pielikums Nr.1 „Tehniskā specifikācija” uz 4 (četrām) lapām;
     2. pielikums Nr.2 „Piedāvājums Iepirkumā” uz 17 (septiņpadsmit) lapām;
     3. pielikums Nr.3 „Garantijas apliecinājums” uz 1 (vienas) lapas.
  4. Līgums sastādīts 2 (divos) eksemplāros, katrai Pusei pa vienam eksemplāram. Abiem Līguma eksemplāriem ir vienāds juridisks spēks.

9.PUŠU REKVIZĪTI UN PARAKSTI

|  |  |
| --- | --- |
| **Pasūtītājs**  **Rēzeknes novada pašvaldība**  reģ.Nr.90009112679  Atbrīvošanas aleja 95A, Rēzekne, LV-4601  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Piegādātājs**  **SIA “LEKON”**  reģ.Nr.42402004689  Rūpnīcas iela 2, Rēzekne, LV-4604  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |